-Ons senior kursus is vir enige persoon 18 jaar en ouer, wat 'n passie het vir drama en toneelspel, en 'n kwalifikasie wil ontvang, hulle toneelloopbaan begin, of selfs net hulle selfvertroue wil verbeter
" My kinders, 'n tweeling van 15 jaar oud, het eers in April 2018 aangesluit by die Akademie vir Dramakuns. Dit was hulle heel eerste kennismaking met drama, aangesien hulle Tuisonderrig kry. Michelle het in hierdie kort tydjie vir hulle so baie geleer. Hulle is albei baie skaam, teruggetrokke kinders. Michelle het hulle vinnig uit hulle dop laat klim en verseker dat hulle niks het om voor bang te wees nie. Met hulle eerste drama eksamen het ek skoon geskrik toe ek hulle tot buite die saal se toe deur kon hoor! Ek kon nie glo dis my kinders wat so hard en vreesloos op die verhoog was nie. Wat ek dink die lekker ding is van die ADK, is dat hulle jou in klein groepies neem. Sal Michelle en ADK hoog aanbeveel! Kinders kan nie wag vir die jaar se klasse om te begin nie! "
Die ADK is meer as net die Akademie van Drama Kuns, dis 'n familie, 'n familie waarvan enige iemand kan deel wees. Kort, lank, oud of jonk is welkom en word in die volheid van wie hulle is aanvaar. Ek is bevoorreg genoeg om al vier jaar lank deel te wees van die familie. Die ADK het my help selfvertroue opbou en gemaklik voel in my eie vel. Dit is iets waarna ek elke week uit sien, 'n kansie om uit die regte wêreld te klim, in 'n nuwe denkbeeldige een. Klasse is vol pret, lag, gesels en baie dramaties wees. Ek is so dankbaar vir die ADK en my drama onderwyseres. Ek beveel dit aan. As mens voel jy is vreemd en anders, is die ADK die plek om te wees.